Gandia posa en marxa una campanya informativa amb les recomanacions bàsiques per evitar la propagació de la COVID-19
18 maig 2020

## Gandia posa en marxa una campanya informativa amb les recomanacions bàsiques per evitar la propagació de la COVID-1918 maig 2020Última actualització: 14 juliol 2025

![](../gestion/img/_AO_0172-copia.jpg)  
  

La regidoria de Sanitat i Salut Pública, dirigida per la regidora **Liduvina Gil**, ha iniciat aquest mateix matí una campanya informativa adreçada a tota la població que té tres vessants.

La primera és un estand informatiu on es recordaran les m[esures de distanciament social](http://www.gandia.es/aytg/uploaded/SANITAT/RecomanacionsSanitat.pdf), com posar-nos i treure'ns la mascareta amb seguretat i incidir en la importància seu ús, com rentar-se les mans o com utilitzar l'hidrogel.

La segona part de la campanya està dirigida als més menuts i que es diu "**Jo em llave les mans, i tu?**". Es lliurarà als xiquets i xiquetes una xapa amb la imatge de la campanya, per recordar-los la importància de rentar-se les mans i les mesures de distanciament i que ells mateixos siguen els encarregats de transmetre el missatge a la gent gran. La campanya ha començat aquest mateix matí i s'allargarà fins diumenge, recorrent tots els barris de la ciutat.

La tercera part és una campanya informativa on 14 persones recorreran tots els espais públics, sobretot les terrasses dels bars i les places, recordant el manteniment de la distància mínima de seguretat i, en el seu defecte, l'ús de mascaretes. Aquestes persones també seran les encarregades d'informar els comerços i aclarir a la ciutadania el tipus d'activitats que obren les seues portes.

"_A Gandia hem fet una bona feina tots junts: sanitaris, cossos de seguretat, voluntaris, ciutadania, els nostres menuts i la gent gran. La gran majoria hem complert les normes durant el confinament i ara s'obri una nova etapa on tots hem de ser conscients que el virus segueix ací i que hem de continuar prenent totes les precaucions i seguint tots els consells que s'emeten des de les autoritats_" va explicar Gil qui ha destacat que "_no només es tracta d'una campanya per evitar nous contactes sinó que també hem de ser conscients que d'aquesta manera ajudem a recuperar l'economia_".